**RADNICA NA POSLOVIMA PRUŽANJA POTPORE I PODRŠKE STARIJIM I / ILI NEMOĆNIM OSOBAMA**

Na temelju članka 28. stavka 2. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11,4/18 i 112/19), članka 55. Statuta Grada Makarske („Glasnik Grada Makarske“ 3/21), Odluke Ministarstva rada i mirovinskog sustava, obitelji i socijalne politike o financiranju projekata "Zaželi- Program zapošljavanja žena – faza II", KLASA: 910-01/21-06/8, URBROJ: 524-07-02-01-01/2-21-6 od 19. travnja 2021. godine i Ugovora o dodjeli bespovratnih sredstava za projekte koji se financiraju iz Europskog socijalnog fonda Operativnog programa Učinkoviti ljudski potencijali 2014. - 2020. „Zaželi – Program zapošljavanja žena – FAZA II“ , za projekt „ZAŽELI u Makarskoj“ - UP.02.1.1.13.0397,  gradonačelnik Grada Makarske dana 27. svibnja 2021. raspisuje

 JAVNI OGLAS

za prijem u radni odnos na određeno vrijeme u projektu:

 „*ZAŽELI u Makarskoj*- UP.02.1.1.13.0397 u sklopu Zaželi - Program zapošljavanja žena – FAZA II.“

**Naziv radnog mjesta:** Radnica na poslovima pružanja potpore i podrške starijim osobama i/ ili nemoćnim osobama.

**Mjesto rada:** Makarska

**Broj traženih radnika:** 12

**Vrsta zaposlenja:** Na određeno - 18mjeseci

**Radno vrijeme:** 40sati /tjedno

**Smještaj:** Nema smještaja

**Naknada za prijevoz:** Djelomično

**Natječaj vrijedi od:** 27. svibnja 2021.

**Natječaj vrijedi do:** 5. lipnja 2021.

**Razina obrazovanja:**

* Srednja škola 3 godine
* Srednja škola 4 godine

**Vozački ispit:** kategorija B

(Prednost imaju osobe koje imaju položen vozački ispit i mogućnost

korištenja vlastitog automobila.)

**Radno iskustvo:** Nije važno

**Opis poslova:**

* pomoć u dostavi namirnica, lijekova i drugih potrepština;
* pomoć u pripremi obroka u kućanstvima krajnjih korisnika;
* pomoć u održavanju čistoće stambenog prostora/domova krajnjih korisnika;
* briga o higijeni i pomoć pri oblačenju i svlačenju;
* pomoć u socijalnoj integraciji;
* pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl…);
* pružanje podrške korisnicima kroz razgovore i druženje te uključivanje u društvo; pratnju i pomoć u raznim društvenim aktivnostima.

Zaposlene žene pružat će potporu i podršku za najmanje 7 krajnjih korisnika, i bit će obavezne pohađati i završiti  jedan  od ponuđenih programa obrazovanja/osposobljavanja radi povećanja znanja i vještina, kako bi po završetku projekta bile konkurentnije na tržištu rada.

 **Ciljne skupine su:**

-nezaposlene žene s najviše završenim srednjoškolskim obrazovanjem koje su  prijavljene u evidenciju nezaposlenih HZZ-a.

Kandidati moraju ispunjavati opće uvjete za prijam u radni odnos, a to su punoljetnost i hrvatsko državljanstvo.

**Uz obrazac prijave kandidati trebaju obavezno priložiti:**

**-**zamolba za posao
-životopis koji uključuje kontakt podatke
-potvrdu izdanu od Hrvatskog zavoda za zapošljavanje kojom osoba dokazuje da je prijavljena u evidenciju nezaposlenih osoba (datum izdavanja potvrde nakon datuma objave Javnog poziva)
-presliku osobne iskaznice
-presliku  svjedodžbe o završenoj školi
**-**potvrdu Hrvatskog zavoda za mirovinsko osiguranje o evidentiranom radnom stažu

**-**uvjerenje da se protiv osobe ne vodi kazneni postupak (ne starije od 6 mjeseci)

-preslika vozačke dozvole

Prijave s dokazima o ispunjenju traženih uvjeta potrebno je dostaviti u zatvorenoj koverti na adresu;
Grad Makarska

Obala kralja Tomislava 1ž

21 300 Makarska

s naznakom „Oglas za rad na određeno vrijeme u sklopu projekta *Zaželi u Makarskoj*-NE OTVARAJ“

Nepravovremene i nepotpune prijave neće se razmatrati.

Projekt „ZAŽELI u Makarskoj“- UP.02.1.1.13.0397 - Program zapošljavanja žena, u skladu je s europskim i nacionalnim preporukama o unaprjeđenju položaja žena na tržištu rada i zaštite prava žena, kao i sa smjernicama politika zapošljavanja država članica EU s naglaskom na promicanje socijalne uključenosti i suzbijanja siromaštva, posebice radi činjenice da će se kao sudionice ovih aktivnosti uključivati žene koje su u nepovoljnom položaju na tržištu rada, a koje će skrbiti o starijim osobama i osobama u nepovoljnom položaju.

 Gradonačelnik,

Jure Brkan, dipl. oec.

KLASA:402-01/21-10/1

URBROJ: 2147/01-01/4-21-2

Makarska, 27. svibnja 2021. g.